One Connect Hub

Product Launch - RecycAl
2025-11-07 17:00 - 19:00 (Europe/Paris)
🗓 7 Nëntor 2025, ora 17:00
📍 One Connect Hub – Piramida, Tiranë
RecycAl, nisma e parë në Shqipëri që ndërthur riciklimin, edukimin dhe inovacionin në një Park të Ekonomisë Qarkulluese, po sjell një vizion të gjelbër për një të ardhme pa mbetje.
Me teknologji të qëndrueshme dhe partneritete vendase e ndërkombëtare, RecycAl po transformon mënyrën se si e shohim mbetjen jo si problem, por si burim.
♻️ RecycAl, pionieri i ekonomisë qarkulluese në Shqipëri.

Book Presentation
2025-11-05 18:00 - 20:00
Eventi i promovimit të librit “Etika ligjore në epokën digjitale” do të sjellë një diskutim profesional mbi ndërveprimin midis etikës dhe teknologjisë digjitale, me fokus në ndikimin e saj në profesionin ligjor, të drejtat e njeriut dhe sfidat e inteligjencës artificiale. Pjesëmarrësit do të kenë mundësi të ndajnë ide, të diskutojnë mbi domosdoshmërinë e etikës digjitale në vendimmarrje dhe legjislacion, si dhe të marrin pjesë në një pritje mirëseardhjeje.

Program Launch
2025-10-31 17:00 - 19:00
Eventi “Guxo, Ndërto, Ndrysho” shënon lançimin zyrtar të Programit të Sipërmarrjes Rinore. Gjatë aktivitetit do të prezantohen gjetjet kryesore të pyetësorit kombëtar për nevojat e të rinjve në sipërmarrje dhe do të zhvillohen dy panele diskutimi:
Një panel me aktorë të ekosistemit të startup-eve në Shqipëri, dhe një panel me të rinj që kanë nisur bizneset e tyre, të cilët do të ndajnë përvojat dhe sfidat e para në rrugëtimin sipërmarrës.

Prezantim zyrtar: DIGITAL ROOTS
2025-10-28 17:00 - 19:00
🗓 28 Tetor 2025, ora 17:00
📍 One Connect Hub – Piramida, Tiranë
Digital Roots, platforma lidere e talenteve pa kufij, vjen për të prezantuar programet e reja kombëtare që nisin nga Dibra — duke lidhur rininë shqiptare me tregun global të punës, edukimit dhe inovacionit.
✨ Digital Roots – Talents Without Borders.

Product Launch: Nomago
2025-10-27 17:00 - 19:00
🗓 27.10.2025, ora 17:00
📍 One Connect Hub – Piramida, Tiranë
Nomago, platforma inovative për nomadët digjitalë dhe profesionistët e lëvizshëm, vjen për të transformuar mënyrën e punës dhe jetesës në distancë në Shqipëri.
Me teknologji të avancuar dhe qasje të përqendruar te përdoruesi, Nomago e bën jetën më të lehtë, më inteligjente dhe më të ndërlidhur.
✨ Nomago – Albania’s go-to platform for digital nomads.

Bytes & Books
2025-10-21 17:00 - 19:00
Më 21 tetor, ora 18:00, takohemi për të diskutuar librin “Tekno–feudalizmi: Çfarë e vrau kapitalizmin?” nga Yanis Varoufakis.
Një mbrëmje e mbushur me ide, reflektime dhe diskutime mbi mënyrën si teknologjia po ndryshon sistemet ekonomike dhe shoqërore.
👉 Rezervo vendin tënd tani dhe bëhu pjesë e këtij komuniteti që bashkon pasionin për leximin dhe inovacionin!

TiranaJS Community Launch
2025-10-15 18:00 - 21:00
TiranaJS bën bashkë komunitetin e entuziastëve të JavaScript në Tiranë. Ky takim i parë është vendi i përsosur për të gjithë ata që kanë dëshirë të shkëmbejnë eksperienca dhe njohuri mbi ekosistemin e JavaScript. Eventi do të përmbajë një prezantim mbi komunitetin, një prezantim mbi Node.js dhe mundësinë që pjesëmarrësit të njohin njëri-tjetrin dhe shkëmbejnë eksperiencat e tyre.

The Great Shift Weekend. Connect, Transform, Future Work
2025-10-03 14:00 - 2025-10-04 14:00

Agent Blazer Academy - Certification Ceremony
2025-09-25 19:00 - 21:00
Ky aktivitet shënon takimin e fundit të programit Agentblazer Academy – Albania Edition 2025, organizuar nga LDA Europe, LDA Digital Solutions në bashkëpunim me komunitetet Salesforce & Slack në Shqipëri. Gjatë këtij eventi do të zhvillohet ceremonia e shpërndarjes së certifikatave për pjesëmarrësit që kanë përfunduar me sukses programin, si dhe ndarja e 5 voucher-ave për certifikim Salesforce për më të mirët.

Community Meeting
2025-09-23 14:00 - 15:00
Në kuadër të projektit “Të Rinjtë Ndërtojnë Zgjidhje të Qëndrueshme Mjedisore”, do të organizohet një takim ne ambientet e One Connect Hub me të rinjtë aktivistë që kanë kontribuar në zbatimin e aktiviteteve gjatë gjithë projektit. Ky aktivitet do t’u japë mundësinë të rinjve të diskutojnë drejtpërdrejt me partnerët dhe donatorët nga Sllovenia përfaqësuesit e Forumit për Zhvillim të Barabartë (FER) mbi qëndrueshmërinë e ndërhyrjeve të realizuara, mësimet e nxjerra dhe mundësitë për nisma të reja në të ardhmen.

BSides Tirana Workshop
2025-09-18 09:00 - 2025-09-19 19:00
BSides Tirana është një konferencë komunitare për sigurinë kibernetike, e cila në thelb të saj ka inovacionin, dijen dhe bashkëpunimin. Eventi sjell së bashku profesionistë, entuziastë dhe studiues për të ndarë ide, zgjidhje kreative dhe përvoja praktike në fushën e sigurisë së informacionit, përmes prezantimeve teknike, workshop-eve dhe mundësive për rrjetëzim.

The Great Shift Albania: Powered by The Performance Expert
2025-09-17 18:00 - 20:30
The Performance Expert is proud to be the exclusive Albanian provider of The Great Shift — a globally trusted leadership and transformation program, now available locally. This strategic partnership brings proven, high-impact trainings to teams in Albania, delivered by Elkjana Gjipali and her team, fully certified to facilitate The Great Shift programs. Together, we aim to empower leaders, inspire change, and accelerate growth across the region.

Zëri i saj - Albanian Women Audiovisual
2025-09-16 17:00 - 19:00
Prezantimi i një nga projekteve fituese të Albanian Women Audiovizual, ku do të shpjegohet realizimi dhe qëllimi i kësaj nisme që trajton stereotipet gjinore në politikën shqiptare. Të ftuar gazetarë, përfaqësues të medias dhe personat që kanë realizuar projektin.

n'Arte Launch
2025-09-10 17:30 - 19:30
Art has always been the mirror of our soul — painted, sculpted, captured, and imagined through generations. Yet, until now, it lacked a true digital home.
Albanian art deserves more: a place where it can grow, be shared, and connect with the world.
n’Arte begins here — and it goes beyond borders.
A platform where artists can share their voices, collectors can connect with culture, and galleries and art lovers can discover new horizons.
On September 10, we open the doors to this journey.
📍 One Connect Hub, Pyramid | ⏰ 17:30–19:00

Leaders on Tour - CRM training
2025-09-09 19:30 - 21:00
Ky trajnim synon të shpjegojë çfarë është CRM (Customer Relationship Management), si përdoret për të menaxhuar klientët dhe mundësitë e shitjes, dhe pse është një nga mjetet më të rëndësishme për rritjen e biznesit.
Do të prezantohen praktikat më të mira të përdorimit të CRM nga tregjet europiane dhe amerikane, dhe do të diskutohet si këto mund të përshtaten për realitetin dhe mundësitë që ofron tregu shqiptar.
Formati do të jetë praktik, me shembuj konkretë dhe hapësirë për diskutim.

Orange Pill App Launch
2025-08-22 19:00 - 21:00
Ky event është një meetup mbi teknologjinë blockchain dhe inovacionet më të fundit që po zhvillohen në SHBA, me fokus edukimin, rrjetëzimin dhe prezantimin e Orange Pill App, një aplikacion që lidh komunitetin global të blockchain-it.
Pjesëmarrësit do të jenë entuziastë të teknologjisë, profesionistë të industrisë dhe individë të interesuar për zhvillimet e reja në këtë fushë.

One Fiber Clash: Turneu ku lojtarët përplasen virtualisht
2025-08-05 18:00 - 20:00
One Fiber Clash është turneu më i ri në skenën e e-sports në Shqipëri një përballje që shkon përtej lojës, dhe bëhet një test real për performancën. Krijuar për të sfiduar më të mirët, ky kampionat është një deklaratë e qartë për fuqinë e One Ultra Fiber: një rrjet i ndërtuar për ata që nuk tolerojnë as edhe një vonesë të vetme.

LDA & Slack Tirana Community Meeting
2025-07-24 19:00 - 21:00
Takim i komunitetit LDA dhe Slack Tirana, me fokus zhvillimin e aftësive në AI dhe ndërtimin e agjentëve autonomë për përmirësimin e bashkëpunimit dhe produktivitetit në Slack. Eventi synon të sjellë bashkë profesionistë lokalë për të ndarë eksperienca, mësuar nga njëri-tjetri dhe ndërtuar një komunitet aktiv teknologjik në Tiranë.

Product Launch - Almanart
2025-07-23 17:30 - 21:00
Join us on July 23rd at 17:30 for the Product Launch event by AlbaniaTech with Almanart, the innovative cultural platform that is transforming the way we discover and experience art in Albania and Kosovo.
During the event, we will unveil the latest feature that allows users to purchase tickets directly through the platform, making cultural engagement easier than ever. This launch is not only a celebration of a new cultural tool but also an invitation to explore how Almanart is reshaping access to theatre, cinema, exhibitions, and nightlife, all in one place.
Don’t miss the opportunity to be part of this exciting cultural movement!

App Launch - Marigo
2025-07-21 17:00 - 19:00
Aplikacioni i parë në Shqipëri për modë të qëndrueshme dhe alternativa të reja.
Me Marigo mund të shesësh ose blesh veshje second hand dhe të reja, nga individë dhe marka lokale.
Zgjedhje më të shumta për të blerë, më shumë mundësi për të shitur.

InsectIntel - Startup Launch
2025-07-10 17:00 - 19:00
InsectIntel është një pajisje inteligjente që ndërthur parimet e natyrës me fuqinë e teknologjisë për të zbuluar dëmtuesit në kohë reale dhe për të paralajmëruar fermerët përpara se të shkaktohet dëmi.
Kjo zgjidhje inovative sjell një mënyrë të re, të qëndrueshme dhe të automatizuar për të mbrojtur të korrat, duke ndihmuar fermerët të marrin vendime të bazuara në të dhëna dhe jo në hamendje.
Ne po ndërtojmë një sistem paralajmërimi të hershëm që redukton humbjet, përdorimin e pesticideve dhe pasigurinë në sektorin bujqësor.

Bytes and Books #5
2025-07-09 18:00 - 20:00
Libri i radhës që do diskutohet është “Lufta për Çipin” nga Chris Miller – një tregim mbresëlënës mbi garën globale për kontrollin e teknologjisë më të rëndësishme të kohës sonë: mikroçipet. Nga SHBA në Kinë, nga politika te ekonomia, ky libër na ndihmon të kuptojmë pse çipet janë në qendër të botës moderne.

Aktivitetet Ndërgjegjësues
2025-07-03 10:00 - 11:00
Më 3 korrik në Tiranë, vjen një tjetër ndalesë e veçantë e takimeve ndërgjegjësuese të Autoritetit Kombëtar për Sigurinë Kibernetike, me një fokus të veçantë tek përfshirja dhe fuqizimi i grupeve të nënpërfaqësuara. Në qendër të këtij aktiviteti janë qytetarët që shpesh mbeten jashtë hapësirave të informacionit digjital, të cilëve AKSK, në bashkëpunim me shoqatën MEDPAK, me mbështetjen e One Albania, si edhe me ndihmën e “Ambasadorit” të këtyre grupeve, Luanit, po u jep zë, mbështetje dhe dije praktike. Ky sesion është shumë më tepër se një trajnim, është një takim i drejtpërdrejtë me përfaqësues të komuniteteve të ndryshme, ku flitet për rreziqet në internet, mashtrimet digjitale, mbrojtjen e të dhënave dhe për mënyrat konkrete si të lundrosh i sigurt në botën online. Me një gjuhë të kuptueshme dhe një qasje miqësore, ky aktivitet synon të sjellë më afër çdo qytetar me sigurinë kibernetike, duke ndërtuar hap pas hapi një kulturë përfshirëse dhe të qëndrueshme mbrojtjeje në hapësirën digjitale shqiptare.

Product Launch - Stampisti.al
2025-06-30 18:00 - 19:30
Në edicionin e pestë të Product Launch, radhën për t’u prezantuar e ka një startup që sjell ngjyra, kreativitet dhe shpirt në botën e produkteve promocionale. Quhet Stampisti.al, një platformë e re online që i jep jetë çdo ideje përmes personalizimit, dhe që ka lindur nga pasioni i një vajze të re për të bërë çdo dhuratë më kuptimplotë. Pas këtij projekti që po fiton gjithnjë e më shumë vëmendje, qëndron Elena Velaj, një e re që ka zgjedhur të ndërtojë një biznes me shpirt, jo thjesht një dyqan online. Për të, Stampisti nuk është thjesht një faqe ku porosit bluza apo filxhanë me dizajnin tënd, është një mënyrë për të treguar historinë tënde, për të surprizuar dikë që do, apo për të bërë brandin tënd të dallohet me stil dhe dashuri.

Muza Podcast
2025-06-26 10:00 - 13:00, 2025-06-25 10:00 - 13:00, 2025-06-24 10:00 - 13:00, 2025-06-23 10:00 - 13:00, 2025-06-20 10:00 - 13:00
“MUZA Podcast” – një hapësirë e dedikuar për të reflektuar mbi rolin e artit, krijimtarisë dhe edukimit estetik tek të rinjtë. Përmes bisedave me finalistë, mentorë, artistë, personalitete të industrisë krijuese dhe partnerë, ky podcast sjell perspektiva të ndryshme mbi zhvillimin personal, fuqizimin e të rinjve dhe ndikimin që arti mund të ketë në shoqëri.
Çdo episod është një ftesë për të kuptuar më thellë procesin krijues, sfidat dhe mundësitë që u ofrohen të rinjve përmes një platforme si MUZA. “MUZA Podcast” synon të dokumentojë dhe ndajë historitë e atyre që frymëzojnë dhe ndërtojnë kulturën e së ardhmes.

Product Launch - Holos Health
2025-06-25 17:00 - 19:00
Pacientët shqiptarë tani mund të marrin konsulta nga mjekë të huaj me eksperiencë në Europë brenda 24 orëve, lehtësisht nga celulari ose kompjuteri. Kjo shmang udhëtimet jashtë vendit dhe ofron mbështetje të specializuar për zonat ku mungesa e specialistëve, sidomos në rajonet rurale, është më e ndjeshme — duke përmirësuar ndjeshëm cilësinë e kujdesit shëndetësor dhe rritur sigurinë për pacientët, mjekët dhe qendrat shëndetësore në gjithë Shqipërinë.
